Մինչ այդ, իհարկե, Վիեննայում Ավստրիայում ՀՀ դեսպանները համատեղության կարգով նշանակվել են նաեւ Չեխիայում Հայաստանի դեսպաններ, սակայն բնականաբար նրանք չեն կարողացել ամբողջությամբ զբաղվել հայ-չեխական հարաբերությունների զարգացմամբ։ Անցած քսան տարիներին այդ դեսպաններն են եղել Աշոտ Ոսկանյանը, Ջիվան Թաբիբյանը եւ Աշոտ Հովակիմյանը։ Պետք է նշել, որ մեր բոլոր դեսպաններն էլ իրենց ավանդը բերել են երկկողմ հարաբերությունների զարգացմանը, միայն թե շատ հաճախ նրանց ակտիվության պակասը պայմանավորված է եղել միանգամից չորս երկրներում եւ մի քանի միջազգային կառույցներում ներկայացվածությամբ։